РЕПУБЛИКА БЪЛГАРИЯ

Министерство на земеделието

**ОБЛАСТНА ДИРЕКЦИЯ "ЗЕМЕДЕЛИЕ "-гр. ВИДИН**



3700 ВИДИН, ул. “Рибарска” №12, ет.2, тел: 094/601 488,факс:094/601 489, e-mail:odzg\_vidin@mzh.government.bg

## ЗАПОВЕД

**№ РД-04-74/28.04.2023 г.**

На основание чл.3, ал.4, във вр. с чл. 3, ал. 3, т. 27 от Устройствен правилник на Областните дирекции „Земеделие”, чл.27, ал.8 от Закона за собствеността и ползването на земеделските земи (ЗСПЗЗ), чл. 56з, ал.1 от Правилника за прилагане на закона за собствеността и ползването на земеделските земи (ППЗСПЗЗ) с оглед Заповед РД 46-22/10.02.2023 г. на Министъра на земеделието и писмо с изх. 66-1804/10.04.2023 г. за изразено съгласие за включване в процедура за обявяване на търг по реда на чл. 27, ал. 8 от ЗСПЗЗ на имот, находящ се в обл. Видин

**Откривам процедура за провеждане на общ търг** с тайно наддаване за придобиване на собственост върху земи, частна държавна собственост, незаети със сгради и съоръжения или прилежащи площи към тях на организациите по § 12 от ПЗР и по § 29 от ПЗР на Закона за изменение и допълнение на Закона за собствеността и ползването на земеделските земи, които са негодни за земеделско ползване и не подлежат на възстановяване, при условията и реда, определен в чл. 56з и сл. от ППЗСПЗЗ, както следва:

|  |  |  |  |  |  |  |  |
| --- | --- | --- | --- | --- | --- | --- | --- |
| № по ред | землище | община | № на имот по  КККР/план | Площ на имота  /кв.м./ | Начална тръжна цена  /лева/ | Депозит  /лева/ | Разходи по чл.56, ш, ал.1 от ППЗСПЗЗ  /лева/ |
| 1 | Кутово | Видин | 41263.98.61 | 9 184 | 18 520,00 | 1 852,00 | 70,00 |

**Информация за земите – обект на търга** е изложена в Областна дирекция „Земеделие”- гр. Видин, в Общинска служба по земеделие гр. Видин, както и на интернет страницата на ОД”Земеделие” Видин, както и на

<http://www.mzh.government.bg/ODZ-Vidin/bg/Home.aspx/>

<http://www.mzh.government.bg/mzh/bg/Home.aspx/>

**3.** **Условия за участие.** Втърга могат да участват физически лица, еднолични търговци и юридически лица, вписани в Търговския регистър по Закона за търговския регистър, чиито заявления отговарят на изискванията на чл. 56к ППЗСПЗЗ.

1. **Място и срок за получаване на заявления.**

Документите за участие в търга се получават в сградата на Областна дирекция „Земеделие” гр. Видин, ул. „Рибарска” № 12, ет.2, стая № 6, в срок 30 дни преди крайния срок за подаване на заявленията за участие, считано от последната дата на публикация на заповедта.

1. **Място и срок за подаване на заявления.**

Документите за участие в търга се подават в сградата на Областна дирекция „Земеделие” гр. Видин, ул. „Рибарска” № 12, ет.2, стая № 6, всеки работен ден от 09.00 до 17.30 часа, в срок 30 дни, считано от последната дата на публикация на заповедта.

**Предложената в заявлението тръжна цена следва да бъде само в цели левове за всеки имот - обект на търга и не може да бъде по-ниска от началната тръжна цена.**

Заявителят или упълномощено от него лице, писмено с нотариална заверка на подписа, подава в ОД „Земеделие” – гр. Видин отделно заявление за всеки имот, в което се посочват единен идентификационен код съгласно Закона за търговския регистър и регистъра на юридическите лица с нестопанска цел, когато заявлението се подава от юридическо лице или едноличен търговец, местонахождението, номерът и площта на поземления имот и предлаганата цена в левове за имота.

При подаване на заявлението се представя документ за самоличност на заявителя или на упълномощеното лице и се прилагат:

* Нотариално заверено пълномощно, когато документите се подават от упълномощено лице;

Платежен документ за внесен депозит в оригинал, когато плащането не е извършено по електронен път;

* Декларация, че не са „свързани лица“ по смисъла на Търговския закон и Данъчно осигурителния процесуален кодекс и „свързани предприятия“ по смисъла на Закона за малките и средни предприятия;
* Декларация за събиране, съхраняване и обработване на лични данни във връзка с Регламент /ЕС/ 2016/679 на Европейския парламент и на Съвета от 27.04.2016 г. относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/ЕО /Общ регламент относно защитата на данните/.
* Решение на съответния оправомощен орган за закупуване на държавните имоти-предмет на продажбата, когато заявлението се подава от юридическо лице или от едноличен търговец.

**Не се допускат до участие в търга кандидатите, чиито заявления са подадени след изтичането на определения срок или не отговарят на изискванията на чл.56к ППЗСПЗЗ.**

**6.** **Търгът може да се проведе само в случай, че поне двама кандидати са подали заявление за участие.** **При явяване на един кандидат за даден имот той се обявява за спечелил търга - при обявената от него тръжна цена с тайно наддаване.**

**7. Условия за плащане на цената на депозита. Размерът на депозита за участие в търга е 10% от началната тръжна** цена за всеки имот, като върху стойността на депозита не се начислява лихва и същият не подлежи на връщане при отказ за сключване на договор. Плащанията се извършват в български лева, по банков път по сметка на Областна дирекция „Земеделие” гр. Видин:

**БАНКА: УНИКРЕДИТ БУЛБАНК – ГР. ВИДИН**

**BIC на Уникредит Булбанк: UNCRBGSF**

**IBAN:BG79 UNCR 7000 3319 7073 45**

**8. Условия за връщане на депозита.** Депозитът на спечелилия участник се прихваща от продажната цена на имота. Внесените депозити от некласираните кандидати се възстановяват в 7-дневен срок след приключването на търга, а депозитът на кандидата, класиран на второ място, след подписване на договора със спечелилия кандидат. Депозитите на кандидатите, класирани на първо и второ място, не се възстановяват в случай на отказ за сключване на договор. Депозитът на обжалвалия търга участник се възстановява след влизането в сила на съдебното решение.

**9.** Директорът на областната дирекция „Земеделие”– гр. Видин в 3-дневен срок след изтичане на крайния срок за подаване на заявленията за участие в търга назначава със заповед тръжната комисия. В 14-дневен срок тръжната комисия разглежда заявленията, класира предложенията и определя спечелилия търга кандидат за всеки имот. За резултатите от търга се съставя протокол, съгласно чл.56м от ППЗСПЗЗ. В случаите по чл.56н от ППЗСПЗЗ (когато от няколко участници е предложена една и съща цена за даден имот), между тях се провежда търг с явно наддаване с начална цена - равна на предложената от кандидатите при търга с тайно наддаване цена, увеличена с една стъпка, като стъпката за наддаване е в размер на 100 /сто/ лева.

**10. Председателят на тръжната комисия** уведомява по реда на Гражданско-процесуалния кодекс (ГПК) кандидатите по чл. 56н, ал.1 от ППЗСПЗЗ за деня, часа, условията и реда за провеждане на търга с явно наддаване.

**11.** **Място за обявяване протокола от търга.** Протоколът от проведения търг да се обяви на информационното табло в сградата на Областна дирекция „Земеделие” - гр. Видин, ул. „Рибарска” № 12, ет.2, и да се публикува на интернет страницата на Областна дирекция „Земеделие” – гр. Видин. В 7-дневен срок от обявяването на протокола, участниците в търга могат да направят писмени възражения до тръжната комисия.

Настоящата Заповед да се публикува на интернет страницата на ОД „Земеделие”- гр. Видин, на интернет страницата на Министерството на земеделието, както и във в. „Ние”.

Същата да бъде обявена на информационното табло на Областна дирекция „Земеделие” – гр. Видин, Общинска служба по земеделие - гр. Видин, Община Видин и кметство с. Кутово в 3-дневен срок от издаването ù.

**инж. агр. ПЛАМЕН ГЕНОВ /П/**

**/*Директор на ОД”Земеделие”- гр.Видин/***